open-index/open-wikipedia-markdown huggingface dataset:
Մայքլ Ուելան

**Մայքլ Ուելան** (, ), ամերիկացի նկարիչ ֆանտաստիկ ժանրում, ոգեշնչված է ֆանտաստիկ գրքերով։ Հյուգոի բազմակի մրցանակակիր։

## Կենսագրություն
Մայքլը ծնվել է 1950 թվականի հունիսի 29 Կալիֆորնիա նահանգի Կալվեր քաղաքում` ավիատիեզերագնացի ընտանիքում՝ տեղափոխվելով տեղից տեղ:Ուելանը նշել է, որ մշտական ներկայությունը տիեզերագնացների թռիչքներին իր մոտ առաջացրել է գեղարվեստական սեր։

Մայքլն ավարտել է գեղարվեստի քոլեջը և Սան Հոզե համալսարանը։ 1974 թվականին առաջին անգամ նա իր աշխատանքները ներկայացրել է Վորլդ Քոն փառատոնին։ Նկարիչը գնում է Կոննեկտիկուտ, որտեղ 1980 թվականին առաջին անգամ արժանացել է Հյուգո մրցանակին։ 1992 թվականին նա դարձել է 50 տարվա լավագույն նկարիչ կոչմանը։ Մայքլն ամուսնացել էր Անդրեյ Գինի հետ, նրանք ունեին 2 երեխա՝ Ալեքսը եվ Ադրիան։ Նա հետաքրքրված էր մարտարվեստով ՝ ուներ սև գոտի, և երաժշտությունով։ 2000 թվականին բժիշկներին հաջողվում է նրան ոտքի կանգնեցնել:Վերջին ժամանակաշրջանում պատվերները նրա մոտ քիչ էր, բայց նա իրեն շատ թր տրամադրում իր արվեստին։

## Աշխատություններ
* «Հիշողություն» «Վիշտը և Հերթը»
* «Հավերժական չեմպիոն»
* «Խավար աշտարակը»
* «Դրակոն Պեռնա»
* «Մարսի Աստվածները»
* «Սառը կրակի պատմությունը»
* «Ուսանողական մարդասպան»

## Ձեռքբերումներ
* Հյուգոի 16 մռցանակակիր(1980, 1981, 1982 թ., 1983 թ., 1984 թ., 1985 թ., 1986, 1988 թ., 1989 թ., 1991 թ., 1992 թ., 2000 թ., 2002 թ.): Հատուկ մրցանակը «Լավագույն նկարիչ վերջին 50 տարիների ընթացքում»
* Որպես լավագույն նկարիչ 1980
* Երեք աշխարհների մրցանակակիր
## Ծանոթագրություններ

Կատեգորիա:Ամերիկացի նկարիչներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի ժամանակակից արվեստագետներ
Կատեգորիա:Հյուգո մրցանակի դափնեկիրներ
Կատեգորիա:Ամերիկացի պատկերազարդողներ
Ջոն Հիլլկոուտ

**Ջոն Հիլլկոուտ** (,  ), ավստրալիացի կինոռեժիսոր և սցենարիստ։

## Կարիերա
Բազմիցս աշխատել է Նիկ Կեյվի և Դեփեշ Մոդ խմբի հետ։ Նա նաև «Maroon 5» խմբի «*Makes Me Wonder*» երգի համար տեսահոլովակ է նկարահանել։

«Ճանապարհ» ֆիլմը առաջադրվել է Ոսկե առյուծի 66-րդ Վենետիկի կինոփառատոնում։

## Ֆիլմագրություն
* 1988 — Քաղաքացիական մահվան տեսիլքներ / Ghosts… of the Civil Dead
* 1996 — To Have and to Hold
* 2005 — Առաջարկ/ The Proposition
* 2009 — Ճանապարհ/ The Road
* 2012 — Սանձարձակ/ Lawless
* 2016 — Երեք ինը / Triple Nine

### Տեսանյութեր
* Siouxsie and the Banshees — Stargazer (1995)
* Manic Street Preachers — Australia (1996)
* Bush — Personal Holloway (1997)
* Placebo — You Don’t Care About Us (1998)
* Therapy? — Church Of Noise (1998)
* Therapy? — Lonely, Cryin' Only (1998)
* HIM — Join Me In Death (2000)
* Depeche Mode — I Feel Loved (2001), Freelove (2001) & Goodnight Lovers (2002).
* Gemma Hayes — Hanging Around (2002)
* Nick Cave and the Bad Seeds — Babe I’m On Fire (2003)
* AFI — Silver and Cold (2003)
* Muse — Time is Running Out (2003)
* Massive Attack - The Spoils (2016)

## Ծանոթագրություններ

## Արտաքին հղումներ
* 

Կատեգորիա:Անձինք այբբենական կարգով
Կատեգորիա:1961 ծնունդներ
Կատեգորիա:Կինոռեժիսորներ այբբենական կարգով
Կատեգորիա:Ավստրալիացի կինոռեժիսորներ
Կատեգորիա:Ավստրալիացի սցենարիստներ
Ջոշ Հենդերսոն

**Ջոշ Բերեթ Հենդերսոն** (, , Տեխաս), ամերիկացի դերասան և երաժիշտ։ Սկզբնական շրջանում եղել է «Scene 23» խմբի անդամ։

Խմբի փլուզումից հետո զբաղվել է դերասանական արվեստով և հայտնիություն է ձեռք բերել «Հուսահատ տնտեսուհիները» հեռուստասերիալում՝ Օստինի դերակատարմամաբ (2006-2007)։

## Կենսագրություն
Ջոշ Հենդերսոնը ծնվել է Ամերիկայի Միացյալ Նահանգների Տեխաս նահանգի Դալաս քաղաքում։ Նրա մայրը եղել է Ջերոն Լի Հենդերսոնը։ Ջոշ Հենդերսոնն ի ծնե ունեցել է հետերոքրոմիա՝ հիվանդություն, որն արտահայտվում է աջ կամ ձախ աչքի ծիածանաթաղանթի տարբեր գույներով։ Նրա ձախ աչքը կանաչ է, իսկ աջը՝ կապույտ։

Առաջին քայլերը կատարել է «Scene 23» երաժշտական խմբում։ 2006 թվականին խաղացել է «Քայլ առաջ» երիտասարդական երաժշտական մելոդրամայում, որից հետո նաև «Հուսահատ տնտեսուհիները» հեռուստասերիալում, որպես գլխավոր դերակատար։

2008 թվականին «90210. նոր սերունդ» ֆիլմում մարմնավորել է շահախարդախի։ 2011 թվականի փետրվարին եղել է ամերիկյան «Դելաս» հեռուստասերիալի գլխավոր դերակատարը։

## Ֆիլմագրություն
### Կինո

### Հեռուստասերիալ

### Музыкальные клипы

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի մոդելներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Մադագասկարի սահմանադրություն

**Մադագասկարի սահմանադրություն,** ընդունվել է հանրաքվեի արդյունքում՝ 2010 թվականի նոյեմբերի 14-ին, որով սկիզբ առավ Մադագասկարի չորրորդ հանրապետությունը։ Նախկին սահմանադրությունից էական տարբերություններից մեկն այն էր, որ նախագահի թեկնածուների համար տարիքային ցենզը 40-ից 35 տարեկանն ամրագրեց։

## Չորրորդ հանրապետության սահմանադրություն
2010 թվականի նոյեմբերի 22-ին Մադագասկարի ընտրական հանձնաժողովը հայտարարեց հանրաքվեի արդյունքում 74% կողմ ձայնով նոր սահմանադրությանը հավանության արժանացնելու մասին։

Նախագահի թեկնածություն առաջադրելու համար տարիքային ցենզի՝ 40-ից 35 տարեկան սահմանումը հնարավորություն տվեց 36-ամյա Անդրի Ռաջոելինային, ով այդ ժամանակ երկր Բարձր անցումային իշխանության նախագահն էր, նախագահական ընտրություններում իր թեկնածությունն առաջադրել։

## Երրորդ հանրապետության սահմանադրություն
Երրորդ հանրապետությունը ժողովրդական օժանդակության ու օրինականության արդյունքն էր, երբ 1992 թվականի օգոստոսի 19-ին, 75% ձայների *կողմ* քվեարկության արդյունքում, հանրաքվեով ընդունվեց նոր սահմանադրություն։ Վերջինս բաղկացած էր 149 հոդվածից ու ապահովում էր իշխանության 3 թևի՝ օրենսդրի, գործադրի ու դատականի հստակ տարանջատվածություն, բամզակուսակցական համակարգի ստեղծում, մարդու իրավունքների ու խոսքի ազատության պաշտպանություն և այլն։ Մադագասկարի երրորդ սահմանադրությունը բարեփոխվել է 3 անգամ՝ 1995, 1998 և 2007 թվականներին։

## Ծանոթագրություններ

Կատեգորիա:Մադագասկարի պատմություն
Կատեգորիա:Մադագասկարի կառավարություն
Կատեգորիա:Սահմանադրություններ ըստ երկրի
Սուրբ Գրիգոր Լուսավորիչ տաճար (Նոր Նախիջևան)

**Սուրբ Գրիգոր Լուսավորիչ տաճար**, Դոնի Նախիջևան քաղաքի (այժմ` Դոնի Ռոստովի Պրոլետարսկի շրջանի կազմում) ամենամեծ հայկական եկեղեցին։ Կառուցվել է 1783-1807 թվականներին կլասիցիզմի ոճով` հավանաբար Իվան Ստարովի նախագծով։ Տաճարն օծվել է սուրբ Գրիգոր Լուսավորչի անունով։ 1930-ական թվականներին տաճարը փակվեց, իսկ 1960-ականների կեսերին` քանդվեց։ Տաճարի տեղում կառուցվեց Կարմիր Ակսայ գործարանի մշակույթի պալատը։

## Պատմություն
Սուրբ Գրիգոր Լուսավորիչ առաջին փայտե տաճարը կառուցվել է Նախիջևանի շուկայի շրջանում։ Մայր տաճարի հիմնարկեքը կայացել է 1783 թվականին։ Այն գտնվում էր Դոնի Նախիջևան քաղաքի կենտրոնական հրապարակում` Սոբորնայա փողոցի առանցքով (այժմ` Խորհրդային փողոց)։ Ըստ ռոստովյան գավառագետների ենթադրությունների` տաճարի նախագիծը մշակել է Նոր Նախիջևանի գլխավոր պլանի հեղինակներից մեկը` ճարտարապետ Իվան Ստարովը, որն այն ժամանակ կառուցում էր Տավրիչեսկու պալատը Սանկտ Պետերբուրգում։ Տաճարը կառուցվել է ավելի երկար, քան ենթադրվում էր։ Այն օծեցին միայն 1807 թվականին՝ շինարարությունը սկսելուց 24 տարի անց։

Տաճարը կառուցվել է ռուսական կլասիցիզմի ավանդույթով և ճարտարապետության առումով համահունչ էր Ռոստովի Սուրբ Խաչ եկեղեցու հետ։ Տաճարն ուներ խաչաձև հատակագիծ։ Տաճարի հիմնական ծավալն ավարտվում էր հզոր թմբուկի վրա կառուցված սաղավարտաձև գմբեթով։ Ուներ դորիական սյունաշարքի քառասյուն սյունասրահներով առանձնացված երեք մուտք։ Գլխավոր (արևմտյան) մուտքի վերևում ժամացույցով եռահարկ զանգակատունն էր։ Տաճարի թմբուկը և զանգակատան հարկերը զարդարում էին դորիական սյուները։ Քիվը դրվագված էր դեկորատիվ ատամնիկներով։ Ներսում տաճարը զարդարում էին XIV-XVI դարերի խաչքարեր, որոնք իրենց հետ բերել էին Ղրիմի հայ վերաբնակները։
250px|մինի|ձախից|Եկատերինա II-ի հուշարձանը Սոբորնայա հրապարակում
Գրիգոր Լուսավորիչ տաճարը դարձել էր հրապարակի հիմնական ճարտարապետական դոմինանտը։ Նրանից էր սկսվում քաղաքի տների համարակալումը։ Այն հրապարակը, որտեղ կառուցված էր եկեղեցին, ստացավ Սոբորնայա *(Մայր տաճարի)* անունը։ 1894 թվականին տաճարի առջևի հրապարակում տեղադրվեց Եկատերինա II-ի հուշարձանը։

1930-ականների սկզբին տաճարը փակվեց ժամերգությունների համար։ Զանգակատունն ու գմբեթը ապամոնտաժվեցին, իսկ շենքում սկսեց գործել մանկական տեխնիկական կայան։ Տաճարը կրկին բացվեց 1942 թվականին՝ քաղաքի նացիստական օկուպացիայի ժամանակ։ Տաճարը մնաց գործող մինչև 1950-ական թվականները։ 1960-ական թվականների կեսերին տաճարը քանդվեց։ 1970 թվականին նրա տեղում կառուցվեց Կարմիր Ակսայ գործարանի մշակույթի պալատը։

## Մասունքներ

Որոշ ժամանակ տաճարում պահվել է Սուրբ Խաչ հին խաչքարը։ Եկեղեցու փակվելուց հետո խաչքարը տեղափոխվեց Սուրբ Կարապետ եկեղեցի։

## Ծանոթագրություններ

## Գրականություն
* 
* 
* 

Կատեգորիա:18-րդ դարի հայկական վանքեր և եկեղեցիներ
Կատեգորիա:Դոնի Ռոստովի հայկական վանքեր և եկեղեցիներ
Կատեգորիա:Ռուսաստանի հայկական կորուսյալ վանքեր և եկեղեցիներ
Կատեգորիա:Տաճարներ այբբենական կարգով
Մոյսես Արիաս

**Մոյսես Արիաս** (, ), ամերիկացի դերասան։ Ավելի հայտնի Հանա Մոնտանայում կատարած իր դերի շնորհիվ։

## Կենսագրություն և կարիերա
Նա հայտնվել է Ամենինչ թիփ թոթ, կամ Զակի և Կոդիյի կյանքը ֆիլմում, որտեղ նա խաղացել է Ռենդալի դերը, նաև խաղացել է Բոլորն ատում են Քրիսին և Հանա Մոնտանա ֆիլմում։ 2009 թվականին նա նկարահանվել է «Հայրիկի առևանգումը» ֆիլմում։ Ինչպես Disney հեռուստաալիքի դերասան Արիասը 2006-2008 թվականներին մասնակցություն ունեցավ Disney Channel Games նախագծում։

Նա նաև հայտնվել է Jonas Brothers խմբի «SOS» տեսահոլովակի շնորհիվ։ Նա մասնակցություն է ունեցել Միջազգային կինոփառատոնում, որը տեղի է ունեցել Գվադալախարայում, ֆիլմի շնորհանդեսի ժամանակ արժանացել է լավագույն «Սովորոակն խաղ» մրցանակին։ Նա և իր եղբայրը ստեղծեցին «Moiswashere» անունով ֆիլմ, որը նրանք տեղադրում էին YouTube-ում։ Հիմա նրանք աշխատում են «Motocross Madness» ֆիլմի վրա։ 2008 թվականին նա խաղացել է Բիլիյի դերը «Beethoven’s Big Break» ֆիլմում։

Մոյսեսի ծնողները կոլուբիացիներ են և նա ազատ խոսում է իսպաներեն։ Մոյսեսն ունի փոքր եղբայրը, որը նույնպես դերասան է։

## Ֆիլմագրություն

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Մերի Թայլեր Մուր

**Մերի Թայլեր Մուր** (), ամերիկացի դերասանուհի, հայտնի է իր հեռուստատեսային սիթքոմներով, որոնցից է The Mary Tyler Moore Show (1970–1977), որում նա գլխավորում էր Մերի Ռիչարդսի դերը. մի երեսնամյա չամուսնացած օրիորդ, ով աշխատում էր որպես տեղական լրատվական խմբագիր Մինեապոլիսում և The Dick Van Dyke Show-ն (1961–1966), որտեղ հանդես է եկել Լաուրա Փեթրիի դերում. նախկին պարուհին դառնում է տնային տնտեսուհի, մայր և կին։
Ֆիլմում նա հանդես է եկել 1967 թվականին «Չափազանց մոդայիկ Միլին» ֆիլմում և 1980 թվականին «Հասարակ մարդիկ» ֆիլմում, որտեղ նա հանդես եկավ սիթքոմներում իր մարմնավորած կերպարներից լրիվ տարբեր մի դերում և որի համար առաջադրվել է Օսկարի «Լավագույն դերասանուհի» անվանակարգում։
Մահացել է 2017 թվականի հունվար 25-ին ԱՄՆ Կոնեկտիկուտ նահանգի Գրինվիչ քաղաքում։

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացիներ իռլանդական սերմամբ
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասանուհիներ
Կատեգորիա:Թոքաբորբից մահացածներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հեռուստատեսային դեմքեր
Կատեգորիա:Հոլիվուդյան փառքի ծառուղի
Սալոնիկի հրեական թանգարան

**Սալոնիկի հրեական թանգարան** (), քաղաքային թանգարան Հունաստանի Սալոնիկ քաղաքում։

Բացվել է 2001 թվականին և ներկայացնում է Հունաստանի հրեա համայնքի պատմությունն ու մշակութային ավանդույթները։

## Պատմություն
Սալոնիկ հրեական թանգարանի զբաղեցրած շենքն իրենից ներկայացնում է նեոդասական ոճով կառուցված հասարակ շինություն։ Այն կառուցվել է 1904 թվականին և գտնվում է Սալոնիկի Վենիզելոսի և Սուրբ Մինոսի փողոցի վրա՝ Սալոնիկի առևտրային կենտրոնի սրտում։

1917 թվականին այս շենքն ավերվել է հրդեհի հետևանքով։ Այս շենքի հետ մեկտեղ հրդեհվել են նաև Ատտիկայի բանկի և հրեական ֆրանսալեզու *«L` Independant»* թերթի տպագրատունը։

Շենքի վերակառուցումից հետո 2001 թվականի մայիսի 13-ին տեղի է ունեցել Սալոնիկի հրեական թանգարանի բացումը։ Թանգարանի բացման գործում մեծ ներդրում է ունեցել Սալոնիկի հրեական համայնքը։ Բացման արարողությանը ներկա են գտնվել Սալոնիկի քաղաքապետը և Հունաստանի մշակույթի նախարար Եվանգելոս Վենիզելոսը։

## Ցուցադրություն
Թանգարանում ներկայացված է հրեա ժողովրդի պատմությանն ու մշակույթին վերաբերվող ցուցադրություն։ Այստեղ կան կրթնական և ծիսական բնույթի ցուցանմուշներ և պատմական փաստաթղթեր՝ թերթեր, լուսանկարներ, տպագրություններ և այլն։

Թանգարանում գործում է նաև մասնագիտացված գրադարան, արխիվներ և ցուցադրության սրահ, որտեղ ներկայացվում են տեսանյութեր Հոլոքոստի վերաբերյալ։ Բացի այդ, Սալոնիկի հրեական թանգարանում ներկայացված են մոնումենտալ շինություններին նվիրված մի շարք արխիվային փաստաթղթեր։

## Տես նաև
* Հրեական թանգարան և հանդուրժողականության կենտրոն

## Ծանոթագրություններ

Կատեգորիա:2001 հիմնադրումներ Հունաստանում
Կատեգորիա:2001 հիմնադրված թանգարաններ
Կատեգորիա:Հրեական թանգարաններ
Կատեգորիա:Սալոնիկի թանգարաններ
Բրաջուր

**Բրաջուր** (), նախկին հայկական գյուղ Ադրբեջանի Հանրապետության Գյոյգյոլի (նախկին Խանլարի) շրջանում՝ շրջկենտրոն Շակաշենից 9 կմ հարավ-արևմուտք, Միրզիկ գյուղից 3 կմ հյուսիս, ծովի մակարդակից 980-1040 մ բարձրության վրա։

Բրաջուրում, ի տարբերություն տարածաշրջանի այլ հայկական գյուղերի, գերակշռում էին հիմնականում գետնափոր և հողածածկ տանիքներով տները։ Փողոցները ունեին կանոնավոր տեսք։

Ղարաքեշիշ անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում։

## Անվան ծագում
Գյուղի անվանումը կապված է այն հանգամանքով, որ գյուղի տարածքում երկու տեղ ջուրը գետնի տակից բրելով են դուրս բերվել։

## Բնակչություն
Բրաջուր գյուղի բնակչությունը անհիշելի ժամանակներից մինչև 1988-1989 թվականների բռնագաղթը եղել է բացառապես հայկական, ընդ որում, կազմված հիմնականում բնիկ հայերից։ 20-րդ դարի վերջին հայերի բռնագաղթից հետո գյուղում բնակություն են հաստատել հիմնականում ադրբեջանցիներ։

Համաձայն վիճակագրական տվյալների՝ 18-ից մինչև 20-րդ դարի սկիզբը գյուղի բնակչությունն հիմնականում ունեցել է աճման միտում։ Նվազման առանձին դեպքերը կապված են արտագաղթի, քաղաքական անկայուն վիճակի, այդ թվում՝ 1905-1906 և 1918-1920 թվականների հայ-թաթարական ընդհարումների, առաջին համաշխարհային պատերազմի հետ։

## Սոցիալ-տնտեսական կյանք
Բրաջուրեցիների հիմնական զբաղմունքը եղել է երկրագործությունը, անասնապահություը և մասամբ էլ սայլապանությունը։

Բնակիչներից ոմանք զբաղվել են նաև հանքագործությամբ։ Գյուղի հարավային կողմում եղել է կայծքարի պիտակ քարի հանքեր, որտեղից ստացված հանքանյութը վաճառքի նպատակով ուղարկվում էր Բաքու։

Բրաջուրում զարգացած էր նաև գորգագործությունը, որով զբաղվում էին հիմնականում կանայք և աղջիկները։ Վերջիններիս գործած գորգերն ու գույնզգույն կարպետները մրցում էին տվյալ ժամանակի Պարսկական հայտնի գորգագործական ընկերությունների արտադրանքի հետ։

## Պատմամշակութային հուշարձաններ
Բրաջուր գյուղի տարածքում գտնվում են բազմաթիվ պատմամշակութային հուշարձաններ՝ Սուրբ Գաբրիել եկեղեցին, Հովսեփի, Քարե կամուրջները։

## Տես նաև
* Նոր Բրաջուր

## Ծանոթագրություններ

Կատեգորիա:Գյոյգյոլի շրջանի բնակավայրեր
Գարեգին Ամատյան

**Գարեգին Սարգսի Ամատյան** (), հայ հոգեբույժ, թմրաբույժ, հասարակական գործիչ։ Բժշկական գիտությունների դոկտոր (1914), պրոֆեսոր (1922)։

Բժշկական գիտությունների դոկտոր Մասիս Ամադյանի հայրը։

## Կենսագրություն
Գարեգին Ամատյանը ծնվել է 1888 թվականին Արաբկիրի գավառի Անջրդի գյուղում։ Նախնական կրթությունը ստացել է Երզնկայում, ապա՝ Պերպերյան և Վենետիկի Մուրադ-Ռափայելյան վարժարաններում։ 1913 թվականին ավարտել է Լոզանի համալսարանի բժշկական ֆակուլտետը։ 1914-1919 թվականներին աշխատել է Լոզանի նահանգային հոգեբուժական կլինիկայում (ընթերակա, այնուհետև՝ վարիչ),
1919-1922 թվականներին՝ Զմյուռնիայի (Կիլիկիա) նյարդահոգեբուժական հիվանդանոցում, 1922-1928 թվականներին՝ ՀԲԸՄ Բեյրութի Քելեկյան և Սիսուան որբանոցների բժիշկ և տնօրեն, 1928-1933 թվականներին աշխատել է Փարիզի հոգեբուժական, ներքին հիվանդությունների, 1933-1948 թվականներին՝ Կահիրեի հոգեբուժական կլինիկաներում, դասավանդել է Կահիրեի Գալուստյան ազգային վարժարանում, եղել հոգաբարձուների անդամ, Արաբկիրի հայրենակցական միության ատենապետ, ներգաղթի կոմիտեի բժիշկ։ 1948-1969 թվականներին եղել է Երևանի հանրապետական հոգեբուժական կլինիկական հիվանդանոցի հոգեբույժ և թմրաբուժական բաժանմունքի հիմնադիր-վարիչ։

Աշխատանքները վերաբերում են ալկոհոլամոլի անձի հոգեախտաբանական վերլուծությանը, Հայաստանում ալկոհոլամոլների դիսպանսերացման և բուժման հիմնահարցերին։ Համահեղինակ է «Ալկոհոլիկներն այլասերվա՞ծ են» (ֆրանսերեն, 1918) գրքի։

## Երկեր
* Հոգեվերլուծումը, Բեյրութ, 1925։
* Աշնան երգեր, Փարիզ, 1960։

## Աղբյուրներ
* Հովակիմյան Բ. Մ. Հայոց ծածկանունների բառարան, 2005։ էջ 556։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Լոզանի համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ թմրաբույժներ
Կատեգորիա:Հայ հասարակական գործիչներ
Կատեգորիա:Հայ հոգեբույժներ
Կատեգորիա:Հայ պրոֆեսորներ
Գորդեն Քեյ

**Գորդոն Ֆիցջերալդ** "**Գորդեն**" **Քեյ**" (), անգլիացի դերասան և երգիչ։ Առավել հայտնի է դարձել Ռենե Արթոյսի դերով, որը նա մարմնավորել է 'Allo 'Allo! հեռուստասիթքոմում։ Համարվում է 80-ականների Մեծ Բրիտանիայի ամենահայտնի դերասաններից մեկը։

## Վաղ կյանք
Քեյը ծնվել է Հադերսֆիլդում։ Եղել է ընտանիքի միակ զավակը։ Նրա մայրը՝ Գրեյսին եղել է 42 տարեկան, երբ ծնվել է Գորդոն։ Նրա հայրը՝ Հարոլդը եղել է բեռնատարի վարորդ, այնուհետև՝ Երկրորդ համաշխարհային պատերազմի ժամանակ աշխատել է տրակտորների գործարանում։

Երիտասարդ տարիներին զբաղվել է պրոֆեսիոնալ ռեգբիով։ Հանդես է եկել King James's Grammar School դպրոցի թիմում։ Աշխատել է Հադերսֆիլդի քաղաքային հիվանդանոցի ռադիոյում։ 1965 թվականին հարցազրույց է վերցրել The Beatles խմբից։ Աշխատել է տեքստիլ գործարանում, այնուհետ՝ գինու գործարանում և տրակտորների գործարանում։ Թողարկել է մի շարք ալբոմներ և սինգլներ։ Նկարահանվել է մի շարք ֆիլմերում։ Մահացել է 2017 թվականի հունվարի 23-ին 75 տարեկան հասակում։

## Ծանոթագրություններ

Կատեգորիա:20-րդ դարի անգլիացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:Անգլիացի դերասաններ
Կատեգորիա:Անգլիացի երգիչներ
Կատեգորիա:Անգլիացի կինոդերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բեմական կեղծանուններ
Ալեքսան Ալեքսանյան

**Ալեքսան Զավենի Ալեքսանյան** (), հայ ուռուցքաբան-վիրաբույժ։ Բժշկական գիտությունների դոկտոր (1996), պրոֆեսոր (1996)։

## Կենսագրություն
Ալեքսան Ալեքսանյանը ծնվել է 1949 թվականին Լենինականում։ 1972 թվականին ավարտել է Երևանի բժշկական ինստիտուտը։ 1986-1988 թվականներին՝ Բժշկական ռադիոլոգիայի գիտահետազոտական կլինիկայի ղեկավար,1992-2001 թվականներին՝ Երևանի պետական բժշկական ինստիտուտի ուռուցքաբանության ամբիոնի պրոֆեսոր, 2002 թվականից՝ Ուռուցքաբանության գիտական կենտրոնի պրոկտոլոգիայի բաժանմունքի վարիչ, 2014-2015 թվականներին՝ Կովրով քաղաքի Առաջին բժշկական կլինիկական կենտրոնի ուռուցքաբան, 2014 թվականից դեկտեմբերից միաժամանակ՝ Մոսկվայի բժիշկների կատարելագործման ինստիտուտի ուռուցքաբանության ամբիոնի պրոֆեսոր։

Աշխատանքները վերաբերում են չարորակ նորագոյացությունների ախտորոշման և համալիր բուժման (նախավիրահատական ճառագայթաբուժման կիրառմամբ), տեղային և ընդհանուր ճառագայթային ախտահարումների կանխարգելման և բուժման հարցերին։ Հեղինակ է շուրջ 85 գիտական աշխատությունների և մեկ մենագրության։

## Երկեր
* «Комбинированное и комплексное лечение местнораспростра-ненного рака прямой кишки» (1987)

## Ծանոթագրություններ

## Գրականություն
* Айриян А. П. Армянские учёные-медики. Ер., 1998 - 276 с. ISBN 99930-1-001-7.

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ ուռուցքաբաններ
Կատեգորիա:Հայ պրոֆեսորներ
Կատեգորիա:Հայ վիրաբույժներ
Փիթ Օվերենդ Ուոթս

**Փիթ Օվերենդ Ուոթս** (, ), անգլիացի բաս կիթառահար։ 1970-ական թվականներին հիմնել է «Mott the Hoople» ռոք խումբը։ Իր երաժշտական գործունեության ընթացքում արժանացել է մի շարք պարգևների և մրցանակների։

## Վաղ կյանք
Ուոթսը ծնվել է 1947 թվականի մայիսի 13-ին Յարդլիում, Բիրմինգհեմ։ Վաղ տարիքում տեղափոխվել է Սասսեքս կոմսության Ուերթհինգ քաղաքում, այնուհետև՝ Ռոզ Վայի վրա, որտեղ սկսել է սովորել Ross Grammar School-ում։ Նրա միջին անունը Օուերենդը, որը նար չի օգտագործել, փոխանցվել է իր նախնիներից։ Ուոթսը սկսել է կիթառ նվագել 13 տարեկանում, իսկ 1965 թվականից սկսել է զբաղվել բաս կիթառով։ Գայ Սթիվենսի հետ միասին հիմնել է «Mott the Hoople» խումբը։ Երկար տարիներ եղել է խմբի բաս կիթառահարը։

2009 թվականի հունվարին հայտարարվեց, որ «Mott the Hoople» խումբը շրջագայություններով հանդես կգա աշխարհում։

2013 թվականին հրատարակել է իր հեղինակային «*Մարդը, ով ատում էր քայլել»* գիրքը։

Մահացել է 2017 թվականի հունվարի 22-ին 69 տարեկան հասակում՝ կոկորդի քաղցկեղից։

## Ծանոթագրություններ

Կատեգորիա:Անգլիացի երաժիշտներ
Կատեգորիա:Անգլիացի կիթառահարներ
Կատեգորիա:Անգլիացի կոմպոզիտորներ
Կատեգորիա:Բաս կիթառահարներ
Կատեգորիա:Երաժշտական պրոդյուսերներ
Կատեգորիա:Ռոք երաժիշտներ
Ճամփորդը ծով մշուշի առջև

**Ճամփորդը ծով մշուշի առջև** (, **Լեռնագնացը ծով մառախուղի առջև**), գերմանացի նկարիչ, վաղ ռոմանտիզմի դարաշրջանի ներկայացուցիչ Կասպար Դավիդ Ֆրիդրիխի 1818 թվականին ստեղծած նկարը, որը գտնվում է Համբուրգի պատկերասրահում։

## Պատմություն
Առաջին պլանում մեջքով դեպի դիտողը պատկերված երիտասարդ տղամարդը կանգնած է քարքարոտ ժայռերի վրա։ Հագին ունի մուգ կանաչ վերարկու, աջ ձեռքին ձեռնափայտն է։ Քամին ծածանում է մազերը, և թափառականը հայացքը հառել է դեպի խիտ մառախուղը։ Նկարի միջին  հատվածում իրարից տարբերվող լեռնագագաթներ են, իսկ հեռվում վեր է խոյանում լեռնաշղթան։ Մառախուղի քուլաների միջից կտրուկ լանջերի վերևում երևում են անտառները։ Հեռվում ձախ կողմում խունացած լեռներն են, որոնք արևելքում հավասարվում են հարթավայրերին։ Անորոշ ձգված մառախուղն աստիճանաբար աննշմարելի է դառնում ամպերով լի երկնքում։

Նկարում առկա տարբեր տարրերը՝ Էլբայի ավազուտ լեռները Սաքսոնիայում և Բոհեմիայում, նկարիչը պատկերել է իր պրակտիկային համապատասխան՝ դրանք վերադասավորելով իր ստուդիայում։ Աջ կողմի հետևի ֆոնին պատկերված է Zirkelstein-ը, ձախ կողմի լեռը կամ Ռոզենբերգն է կամ Կալտենբերգը, դիմացի ժայռախումբը Ռատեն համայնքի մոտ գտնվող Gamrig-ն է։ Ճամփորդը կանգնած է Կեյզերկրոնի ատամնավոր բարձունքին։

## Մեկնաբանություն
[thumb|upright|[Ռյուգեն կղզու կավճային ժայռերը]]
«Ճամփորդը ծով մշուշի առջև» կտավը ստեղծվել է ռոմանտիզմի և նկարչի ոճին համապատասխան և նմանություններ ունի «Ռյուգեն կղզու կավճային ժայռերը» և «Սառույցի ծով» կտավներին։
Ըստ Գորրայի (2004) վերլուծության՝ նկարն արտացոլում է կանտյան ինքնաարտահայտումը ճամփորդի՝ մութ ծով մառախուղի մեջ հառված հայացքով։ Ըստ Դեմբոյի՝ (2001) կտավը անհայտ ապագայի փոխաբերություն է։

Թարգմանության ժամանակ նկարի որոշակի իմաստ կորչում է։ Նկարի վերնագիրը գերմաներեն՝ "Wanderer über dem Nebelmeer" է, Wanderer գերմաներեն նշանակում է և՛ «ճամփորդ», և՛ «լեռնագնաց»։

## Ծանոթագրություններ

## Արտաքին հղումներ
* 'Wanderer above the Sea of Fog' Analysis 
* Sketches for the painting  
* Idrobo, Carlos (2012), He Who Is Leaving … The Figure of the Wanderer in Nietzsche’s Also sprach Zarathustra and Caspar David Friedrich’s Der Wanderer über dem Nebelmeer, in: Nietzsche-Studien Band 41, Heft 1, Seiten 78–103, ISSN (Online) 1613-0790, ISSN (Print) 0342-1422, DOI: 10.1515/niet.2012.41.1.78, November 2012. degruyter.com

Կատեգորիա:1818 նկարներ
Կատեգորիա:Գերմանիայի արվեստ
Կատեգորիա:Կասպար Դավիդ Ֆրիդրիխի նկարներ
Կատեգորիա:Համբուրգի պատկերասրահի նկարներ
Էյմսի սենյակ

մինի|Էյմսի սենյակի իրական կառուցվածքը
մինի|Տեսահոլովակ Էյմսի սենյակում
**էյմսի սենյակ**, եռաչափ օպտիկական խաբկանք առաջացնելու համար օգտագործվող, սխալ ձև ունեցող տարածություն։ Նախագծել է ամերիկացի օֆտալմոլոգ Ալբերտ Էյմսը 1946 թվականին։

Սենյակը այնպես է պատրաստված, որ դիմացից դիտելիս կարծես թե նորմալ է և ունի ուղղահայաց պատեր և առաստաղ։ Իրականում սենյակի ձևը սեղան է, որի ավելի երկար պատը շատ սուր անկյան տակ է գտնվում մյուս պատի հետ և, համապատասխանաբար, բութ անկյան տակ՝ մյուս պատի հետ։ Աջ անկյունը այս ձևով զգալիորեն ավելի մոտ է դիտորդին, քան ձախը։ Համապատասխան աղավաղված շախմատի տախտակի պատկերով պատկերազարդված հատակին և պատերին, տեսողական պատրանքի շնորհիվ, մարդը, ով կանգնած է առջևի անկյունում, կարծես մի հսկա է՝ համեմատած ավելի հեռվում կանգնած մարդու հետ։ Երբ մարդը մի անկյունից մյուս անկյուն է շարժվում, դիտորդին թվում է, թե նա կտրուկ մեծանում, կամ փոքրանում է։

Հետազոտությունները ցույց են տալիս, որ խաբկանքը կարող է առաջանալ առանց պատերի և առաստաղի օգտագործման` դրա համար բավարար է տեսանելի հորիզոնի առկայությունը (որը իրականում հորիզոնական չէ) համապատասխան ֆոնի դիմաց, ինչպես նաև որպեսզի դիտողի հայացքը ընկնի օբյեկտի վրա, որի բարձրությունը գերազանցում է այդ հորիզոնի բարձրությունը։

Էյմսի սենյակի սկզբունքը լայնորեն օգտագործվում է կինոյում և հեռուստատեսությամբ հատուկ էֆեկտների ստեղծման համար, երբ նորմալ հասակով մարդուն անհրաժեշտ է ցույց տալ որպես հսկա կամ թզուկ` մյուսների համեմատ։

## Ծանոթագրություններ

## Մատենագրություն
* T. Hanitz, E. Sukowski, Bernd Lingelbach: *Der Amesraum.* In: *Deutsche Optiker Zeitung.* 51(10), 1996, Seite 34–38
* J. Dwyer, R. Ashton u. a.: *Emmert's Law in the Ames Room.* In: *Perception.* 19, 1990, S. 35–41

Կատեգորիա:Տեսողական պատրանքներ
Էլինա Գարանչա

**Էլինա Գարանչա** (լատիշ․՝ Elīna Garanča, )՝ լատիշ երգչուհի (մեցցո֊սոպրանո)։

## Կենսագրություն
Ծնվել է երաժշտի ընտանիքում (Էլինայի մայրը՝ Անիտա Գարանչան,  հայտնի ուսուցչուհի է)։ Սովորել է Լատվիայի երաժշտական ակադեմիայում, հետո Վիեննայում և ԱՄՆ-ում։ Ռիգայի օպերային թատրոնի հետ շրջագայել է Բուխարեստում և Աթենքում, օպերային թատերախումբի կազմում ՝ Մայնինգեն և Ֆրանկֆուրտ քաղաքներում։ Վիենայի օպերային թատրոնի հետ կնքել է պայմանագիր։

1999 թվականին նա դարձել է Մարիամ Հելինի անվան երիտասարդ երգիչների միջազգային մրցույթի հաղթող, որն անց է կացվել Հելսինկիում։ 2001 թվականին եղել է հայտնի  BBC *Cardiff Singer of the World* մրցույթի եզրափակչի մասնակից։ 2005 թվականին կնքել է բացառիկ պայմանագիր *Deutsche Grammophon* ձայնագրման ստուդիայի հետ։ 2015 թվականի հոկտեմբերի 29-ին Էլինան եղել է Դմիտրի Խվորոստովսկու զուգընկերուհին  «Խվորոստովսկին և ընկերները» համերգի ժամանակ` Կրեմլի պետական պալատի բեմում։

## Կատարողական երգացանկ
Երգել է Դոնիցետիի «Աննա Բոլեյն» (1998 թվական), Ռոսսինիի «Սևիլյան սափրիչ» (1998 թվական), Շտրաուսի «Վարդի տարփածուն» (2000 թվական), Մասկանիի «Գեղջկական ասպետություն» (2001 թվական), Հումպերդինկի  «Հենզել և Գրետել» (2001 թվական), Մոցարտի  «Այդպես են վարվում բոլորը» (2003 թվական) և«Տիտոսի ողորմածությունը» (2003 թվական), Բելլինիի «Նորմա» (2004 թվական), Ռոսսինիի «Մոխրոտը» (2004 թվական), Մասնեի «Վերթեր» (2005 թվական), Վիվալդիի «Բայազետ» (2005 թվական), «Ֆիգարոյի ամուսնություն» (2006 թվական), Բիզեի «Կարմեն» (2007 թվական) և այլ օպերաներում։ 2008 թվականի հունվարի 12֊ին դեբյուտով ներկայացել է Մետրոպոլիտեն օպերայում՝ կատարելով Ռոզինայի արիան Ռոսինիի «Սևիլյան սափրիչ» օպերայից,  որն ամերիկյան մամուլի կողմից արժանացավ բարձր գնահատականի։ Եղել է նաև Շուբերտի, Բրամսի, Բերգի երգերի կատարողը։   
                                                                                                                                                                                                                             
## Անձնական կյանք

Էլինան ամուսնացած է Կարել Մարկ Չիչոնի հետ (ծնված 1971 թվականին)։ Ամուսիններն ունեն 2 աղջիկ՝ Քեթրին Լուիզ Չիչոնն  (ծնված 2011 թվականի սեպտեմբերի 22֊ին) ու Քրիստինա Սոֆի Չիչոնը (ծնված 2014 թվականի հունվարի 10֊ին)։

## Գնահատում
Մշակութային ձեռքբերումների համար արժանացել է եվրոպական մրցանակի «*Երաժշտական արվեստ*» անվանակարգում (2006 թվական)։ *ЭХО-Классик*֊ի «Տարվա երգչուհի» մրցանակին 2007 և 2009 թվականներին։  
                                                                                                                                                                                                                                                  
## Ծանոթագրություններ

## Արտաքին հղումներ
* Պաշտոնական կայք
* Էջը   *Opera-Database* կայքում

Կատեգորիա:Լատիշ երգչուհիներ
Կատեգորիա:1976 ծնունդներ
Կատեգորիա:Սեպտեմբերի 16 ծնունդներ
Կատեգորիա:21-րդ դարի օպերային երգիչներ
Կատեգորիա:20-րդ դարի օպերային երգիչներ
Կատեգորիա:Լատիշ օպերային երգչուհիներ
Կատեգորիա:Մեցցո-սոպրանոներ
Շինշիլաներ

**Շինշիլաներ**, կրծողների ընտանիքին պատկանող կենդանատեսակ։
Բնակվում են անապատային բարձրավանդակներում՝ Չիլի, Պերու, Բոլիվիայի և Արգենտինայում։
Շինշիլաները համարվում են ինտենսիվ որսի կենտրոն, իրենց թանկ մորթու շնորհիվ, որը հանգեցրեց կենդանատեսակի նվազմանը և մուտք գործեցին բնապահպանական միջազգային միության մեջ։ Երկարապոչ շինշիլաները կան տարբեր երկրների ֆերմաներում։

## Տեսակներ
Առանձնացվում են այս տեսակները՝ փոքր երկարապոչ կամ առափնյա, կարճապոչ կամ մեծ շինշիլա։

## Բնական բնակավայրեր
Շինշիլաների ծննդավայրը Հարավային Ամերիկան է, կարճապոչ շինշիլաները ապրում են հարավային Բոլիվիյայում, Արգենտինայի հյուսիս-արեւմուտք մասում և հյուսիսային Չիլիում։

Երկարապոչ շինշիլան հիմա հանդիպու է միյայն սահմանափակված տարածքում՝ Անդերի հյուսիսային Չիլիում։
Շինշիլաները բնակվում են քարքարոտ,չոր վայրերում,ծովի մակարդակից 400-ից-5000 մետր բարձրության վրա՝ նախընտրելով հյուսիսային լանջերը։

Որպես ապաստարան,կացարան օգտագործում են ծերպերը և քարերի տակի խոռոչները,երբ այս ամենը չեն գտնում,նրանք փոսեր են փորում։ Շինշիլաները կատարելապես հարմարված են լեռնային կյանքին։

Որոշ տեղեկությունների համաձայն՝ նրանք կարող են ապրել մինչև 20 տարի։
Որպես սնունդ նրանց ծառայում է մի շարք խոտաբույսեր,հատկապես հացահատիկային,ինչպես նաև մամուռներ,քարաքոսներ,կակտուսներ,թփեր,ծառերի արմատներ։ Կենդանական կերերից՝միջատներ։

Շինշիլաները ապրում են խմբերով և ակտիվ են գիշերվա ընթացքում։ Ունեն մեծ սև աչքեր, երկար բեղեր։ Մեծ օվալաձև ականջներ պատահական չեն դրանք արտահայտում են հարմարվողականությունը՝ գիշերային կյանքին։

Կատեգորիա:Վտանգված տեսակներ
Կիզիտո Միհիգո

**Կիզիտո Միհիգոն** (), Ռուանդայի ավետարանական երգիչ, երգահան, երգեհոնահար, հոգևորական երգերի կոմպոզիտոր և հեռուստատեսություն ներկայացնող։ Ցեղասպանություն վերապրած, խաղաղության և հաշտեցման ցուցարար, սովորել է Փարիզի կոնսերվատորիայում՝ Ֆրանսիայում։ 2010 թվականին նա ստեղծել է  Kizito Mihigo Peace Foundation «հիմնադրամը»։ 
2014 թվականի ապրիլին, ճգնաժամային երգի լույս տեսնելուց հետո արգելվում է Ռուանդայի իշխանության կողմից, ձերբակալվում և տուգանվում կառավարության դեմ երգ գրելու համար։ 2015 թվականի փետրվարին, նա դատապարտվեց 10 տարի ազատազրկման։

## Կենսագրություն
Կիզիտո Միհիգոն ծնվել է հուլիսի 25-ի, 1981 թվականին Կիբեհոյում, Նիարուգուրուի շրժանում՝ Հարավային նահանգ (Ռուանդա)։ Նա ընտանիքում երրորդն է վեց երեխաներից, ծնողներն են՝ Օգուստին Բուգուզին և Պլասիդի Լիբագիզա։
### Երաժշտության սկիզբը
Ինը տարեկանում նա սկսում է ստեղծել երգեր և հինգ տարի հետո սովորում էր միջնական դպրոցում "Petit Seminaire de Butare" նա դառնում է ամենահայտնի կաթոլիկ օրգան նվագող և երգահան Ռուանդայի կաթոլիկական եկեղեցում։
### Ցեղասպանություն վերապրած
1994 թվականին նա կորցրեց իր ընտանիքը և դարձավ որբ Ռուանդայի ցեղասպանությունից հետո։ Նա գաղթեց Բուրունդի, որտեղ նա հանդիպեց իր ընտանիքի մյուս անդամներին, ովքեր նույնպես վերապրել էին ցեղասպանությունը։
### Կրթական ֆոն
1994 թվականի հուլիսին, նա վերադարձավ Ռուանդա։ Ավագ դպրոցից հետո, նա ընդունվեց սեմինարիա, որպեսզի դառնա քահանա, որտեղ երաժշտության և քրիստոնեության միջոցով նա կարողացավ ներել այն մարդուն, ով սպանել էր իր հորը։

## Անձնական կյանք
Կաթոլիկ քրիստոնյա է, ամուսնացած չէ և չունի երեխաներ, ոգևորված է Մոցարտով, Բախով և Հենդելով, մարտական արվեստի և կինոյի երկրպագու է, 2012 թվականին տարածվեց ասեկոսեներ, որ նա սիրական կապերի մեջ է Miss Jojo-ի՝ տեղացի R&B երգչուհու հետ։ Հարցազրուցի ժամանակ երկուսն էլ ժխտեցին ասեկոսեները և հաստացեցին, որ գտնվում են միայն խորը ընկերական հարաբերությունների մեջ։ 
Սկսած 2009 թվականից, Կիզիտո Միհիգոն հաճախակի հայտնվում էր շոուբիզնեսի լուրերում, որպես կանանց ամենաշատ գրավող տղամարդը՝ Ռուանդայում։ 
2013 թվականի ապրիլին,  The New Times ամսագիրը անվանեց նրան երկրորդը «Ռուանդայի 8 ամենագեղեցիկ տղամարդ աստղերը» ցանկում։

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Հակապատերազմական ակտիվիստներ
Կատեգորիա:Հեռուստատեսային գործիչներ
Կատեգորիա:Ռուանդացի ակտիվիստներ
Կատեգորիա:Ցեղասպանությունից փրկվածներ
Բիրլիկսկոե

**Բիրլիկսկոե** (каз. Бірлік), գյուղ է թաղամասում Գաբիտա Մուսռեպովա Հյուսիսային Ղազախստանի տարածաշրջանում։ Վարչական կենտրոնն է Բիրլիկսկոե գյուղական շրջանի, որը գտնվում է Իշիմ գետի աջ ափին, մոտավորապես 18 կմ դեպի հարավ-արևմուտքից Նովոիշիմսկոե գյուղի վարչական կենտրոնի թաղամասում, ծովի մակարդակից 180 մետր բարձրության վրա։

## Բնակչություն
1999թ․ գյուղում բնակչությունը կազմում էր 1097 մարդ (533 տղամարդ և 564 կանայք)։ Ըստ պատճառի 2009 թ․ գյուղում ապրել են 915 մարդ (452 տղամարդ և 463 կանայք)։

## Ծանոթագրություններ

Կատեգորիա:Ղազախստանի բնակավայրեր
Գաբրիել Նահապետյան

**Գաբրիել Սողոմոնի Նահապետյան** (), հայ բանասեր, հայագետ։ Վենետիկի Մխիթարյան միաբանության անդամ (1874), քահանա (1877)։

## Կենսագրություն
Գաբրիել Նահապետյանը ծնվել է 1857 թվականին Քյավթառլու գյուղում (այժմ՝ գյուղ Փանիկ, Շիրակի մարզ)։ 1877-1883 թվականներին սովորել է Հռոմի համալսարանի փիլիսոփայության ֆակուլտետում։ 1883-1885 թվականներին և 1921-1923 թվականներին՝ եղել է Վենետիկի Մուրադ-Ռափայելյան վարժարանի ուսուցիչ և տեսուչ, 1919-1920 թվականներին՝ «Բազմավեպ» հանդեսի խմբագիր (հանդես է եկել *Մեղու Շիրակա* կեղծանունով), 1928-1930 թվականներին և 1935-1936 թվականներին՝ Փարիզի Մուրադյան վարժարանի տեսուչ։

## Ստեղծագործություններ
«Ուղղագրութիւնք ազգային հին մատենագրաց» (1907) գրքում ամփոփել է հայ պատմիչների գործերի իր կատարած տեքստաբան, ուսումնասիրություններն ու դրանց հետ կապված գիտական բանավեճերը։ Լույս են տեսել Նահապետյանի «Սուրբ Մեսրոպ և Հայաստանի ոսկեդարը» (1914), «Վենետկոյ Մխիթարեանց ուղղագրութեան մասին» (1927 թվական, համահեղինակ), «Քրիստոնեական ճարտարապետութիւն» (1930) գրքերը։

## Գրականություն
* Շտիկյան Ս., Հայ նոր գրականության ժամանակագրություն (1851-1865), Ե., ՀՍՍՀ ԳԱ հրատ., 1983, էջ 181։
* Սարգսյան Գ., Կենսագրական բառարան, հատոր Գ, գիրք 1, Ե., «Խորհրդային գրող», 1990, էջ 123։

## Ծանոթագրություններ

Կատեգորիա:Գրական կեղծանուններով հայտնի հեղինակներ
Կատեգորիա:Հայ բանասերներ
Կատեգորիա:Հայ կաթողիկե քահանաներ
Կատեգորիա:Հայ հայագետներ
Կատեգորիա:Մխիթարյան միաբանության անդամներ
Լևոն Ուզունյան

**Լևոն Հակոբի Ուզունյան** (), հայազգի ռեժիսոր։

## Կենսագրություն
Լևոն Ուզունյանը ծնվել է 1957 թվականի հուլիսի 10-ին Թիֆլիսում։ Ավարտել է Թբիլիսիի պետական համալսարանի տնտեսագիտական ֆակուլտետը։ 1980 թվականից աշխատել է «Վրացֆիլմ» կինոստուդիայում որպես տնտեսագետ, ռեժիսորի օգնական, երկրորդ ռեժիսորի օգնական և ռեժիսոր-բեմադրիչ։ 1991 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտին (ՎԳԻԿ) կից Կինեմատոգրաֆիայի ղեկավար և ստեղծագործ աշխատակազմի որակավորման բարձրացման դասընթացները։ 1993 թվականին «Վրացֆիլմ»-ում նկարահանեց «Ընկած հրեշտակը» լիամետրաժ գեղարվեստական ֆիլմը (գլխավոր դերերում՝ Ռամազ Չխիկվաձե, Մամուկա Կիկալեյշվիլի և այլն)։ 1993 թվականից աշխատել է Վրաստանի հանրային հեռուստաընկերությունում որպես ռեժիսոր, որտեղ ստեղծել է Վրաստանի կրոնադավանանքի մասին մի շարք թեմատիկ հաղորդումներ։

1995 թվականից աշխատում է Թբիլիսիի հայկական դրամատիկական թատրոնում որպես ռեժիսոր-բեմադրիչ։

Զարմուհին Վրացական ԽՍՀ և ՀԽՍՀ ժողովրդական արտիստ Էլվիրա Ուզունյանն է։

## Մրցանակներ և պարգևներ
* Թատերական արվեստի զարգացման, ժողովուրդների միջև բարեկամությունն ամրապնդելու և արգասաբեր ստեղծագործական գործունեություն ծավալելու համար Վրաստանի նախագահի հրամանով արժանացել է շնորհակալագրի։
* Հայկական թատերական արվեստի զարգացման գործում ունեցած ներդրման համար 2011 թվականին ՀՀ մշակույթի նախարարության կողմից արժանացել է ոսկե մեդալի։

## Թատերական աշխատանքներ

## Ֆիլմագրություն
### Դերերը կինոյում

### Ռեժիսոր

## Ծանոթագրություններ

## Արտաքին հղումներ
* 

Կատեգորիա:Հայ թատերական ռեժիսորներ
Կատեգորիա:Հայ կինոռեժիսորներ
Կատեգորիա:Հայ ռեժիսորներ
Սուրբ Աստվածածին եկեղեցի (Գետաբեկ)

**Սուրբ Աստվածածին եկեղեցին**, հայկական առաքելական եկեղեցի Ադրբեջանի Հանրապետության Գետաբեկի շրջանի Գետաբեկ գյուղում։

## Պատմություն
Առաջին անգամ հիշատակվում է 1659 թվականին Սուրբ Աստվածածին եկեղեցում ընդօրինակված Հայսմավուրքի հիշատակարանում։ 20-րդ դարի սկզբին քանդել է Գուստավ Քելլեն և քարերն օգտագործել այլ շինությունների համար։

## Ծանոթագրություններ

Կատեգորիա:Գետաբեկի շրջանի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ադրբեջանում ոչնչացված հայկական հուշարձաններ
Կատեգորիա:17-րդ դարի հայկական վանքեր և եկեղեցիներ
Ծոբոփորի ամրոց

**Ծոբոփորի ամրոց** (**Ծոփքի ամրոց**, ), հայկական պատմական հուշարձան Վրաստանում, ներկայիս Քվեմո Քարթլիի մարզի Մառնեուլի շրջանում։

## Աշխարհագրական դիրքը

Միջնադարյան ամրոցի ավերակները գտնվում են Ծոբ գյուղից հյուսիս՝ բարձր ժայռաբլրի գագաթին։ Ամրոցը Մեծ Հայքի Գուգարք նահանգի Ծոբոփոր գավառի կենտրոնն էր։ Այն երեք կողմից շրջափակված է եղել խոշոր, անմշակ քարերով ու կրաշաղախով կառուցված և բուրգերով ուժեղացված պարսպով, իսկ չորրորդ՝ հարավարևելյան կողմից, պաշտպանվել է բնական պատնեշով, մեծ բարձրության ուղղաձիգ ժայռերով ու անդնդախոր ձորով։

## Պատմություն
7-րդ դարում ամրոցն անցել է Սմբատ իշխանի որդի Ուքանին։ 1211 թվականին այն նվիրաբերվել է Հաղպատի վանքին։

## Եկեղեցին

Ծոբոփորի ամրոցում են 5-րդ դարի միանավ եկեղեցու (գրականության մեջ հայտնի է Ծոփքի բազիլիկ անունով) ավերակները։ Կառուցվել է մաքուր տաշած բազալտից։ Հարավային մուտքն ունի շեշտված պայտաձև լյունետ։ Ճակատների վրա կան քանդակազարդ քարե կալունակներ։ Ներսում պահպանվել է որմնամույթի խոյակներից մեկը՝ կենդանակերպ քանդակներով (վազող եղնիկներ, ետևի թաթերին նստած առյուծ)։ Աբակի բուսական զարդաքանդակը ոճով մոտ է Քասաղի, Տեկորի տաճարների համանման քանդակներին։ Ծոբոփորի եկեղեցու բարձրաքանդակները աչքի են ընկնում պլաստիկայով, դինամիզմով և կատարման ռեալիզմով։

## Ծանոթագրություններ

## Գրականություն
* Գ. Հովսեփյան, Նյութեր և ուսումնասիրություններ հայ արվեստի և մշակույթի պատմության, պր. 3, Նյու Յորք, 1944
* Բ. Առաքելյան, Հայկական պատկերաքանդակները IV-VII դարերում, Ե. 1949

Կատեգորիա:Բերդեր այբբենական կարգով
Կատեգորիա:Հայկական բերդեր և ամրոցներ (Վրաստան)
Կատեգորիա:6-րդ դարի հիմնադրումներ Հայաստանում
Canon EOS 5D

280px|մինի
**Canon EOS 5D Mark II**  կիսապրոֆեսիոնալ թվային մեկ օբեկտային հայելային տեսախցիկ, որը պատկանում է Canon ընկերության  EOS ընտանիքին։Տեսախցիկը ունի ամբողջական չափսերով КМОП մատրից (36 × 24 մմ) արդյունավետ թույլատվություն 21,1 մլն փիքսել։ 5D մարկ II–ը հանդիսանում է  Canon ընկերության առաջին թվային տեսախցիկը, որը ունի տեսահոլովակ նկարահանելու հնարավորություն։ Տեսախցիկը ներկայացվել է հանրությանը  2008 թվականի սեպտեմբերի 17–ին և շուկայում փոխարինել է  Canon EOS 5D մոդելին։
2012 թ–ի մարտին ներկայացվել է  այս մոդելի փոխարինողը՝ Canon EOS 5D Mark III, իսկ սեպտեմբերին՝ մեկ այլ մոդել, որը ուներ գրեթե նույն առանձնահատկությունները՝ Canon EOS 6D։ Այդ ամենից հետո 5D մարկ II–ի վաճառքը շարունակվեց մի քանի ամիս շարունակ, որից հետո 2012 թվականի վերջերին ԱՄՆ–ում 5D մարկ II–ի գինը իջավ մինչև 1600 դոլար։ 2012 թվականի դեկտեմբերին տեսախցիկը պաշտոնապես հայտարարվեց արտադրությունից դուրս։

## Պարգևներ
մինի|Canon EOS 5D Mark II
Canon EOS 5D մարկ II–ը եղել է  TIPA (տեխնիկական նկարի մամուլի ասոցիացիա) և EISA (Եվրոպական Պատկերների և ձայնային ասոցիացիա) մրցանակաբաշխությունների հաղթող․

* TIPA լավագույն թվային SLR փորձագետ (2009),
* EISA Եվրոպական առաջադեմ տեսախցիկ (2009—2010)։
* Տեսախցիկը եղել է նաև մի շարք հեղինակավոր հրատարակությունների մրցանակակիր․
* ֆոտոտեսախցիկներ կատեգորիաի տարվա սարքավորում դրսի ամսագրերում (2009),
* պրոֆեսիոնալ լուսանկարչային ամսագրի լավագույն մրցանակ՝  1000–ից մինչև 3000 դոլարի սահմաններում  թվային հայելային տեսախցիկների շարքւմ։

## Արտաքին հղումներ

* Информация на сайте dpreview.com 

Կատեգորիա:Լուսանկարչական սարքեր
Փագի

**Փագի** (), երաժշտական խումբ։ Ստեղծվել է 2004 թվականին բասիստ Ռոման Դիսքամփսի, վոկալիստ Մաթյու Իռոնսի և թմբկահար Էգլ «Զիգգի» Ֆրանսենի կողմից՝ Բրյուսելի ջազ քոլեջում։

## Պատմություն
Խմբի ստեղծումից հետո, շուրջ 5 տարի շրջագայել են ամբողջ Եվրոպայով, համերգներ տալով այնպիսի խմբերի հետ ինչպիսին են՝ Deep Purple, Smashing Pumpkins, Inccubus: Առաջին ալբոմը՝ Dubois Died Today-ը լույս է տեսել 2007 թվականի հունիսին։ Փագին ստեղծել է մի քանի երգեր, որոնք դարձել են Լարգո Վինչ հեռուստասերիալի սաունդթրեքեր, և որոնցով էլ համերգ են տվել բելգիական հեռուստատեսությունում։
2013 թվականին լույս է տեսել նրանց հաջորդ ալբոմը՝ To Win The World, որը Բելգիայում ստացավ «Պլատինե» մրցանակ։ Սրանից հետո Փագին միանգամից մեկնեց շրջագայությունների։ Համերգներով հանդես են եկելՖրանսիայում, Բելգիայում, Նիդերլանդներում և Շվեցարիայում։
2016 թվականի ապրիլին խումբը թողարկել է Colours ալբոմը։

## Ծանոթագրություններ

Կատեգորիա:Բելգիայի երաժշտական խմբեր
Կատեգորիա:Երաժշտական խմբեր այբբենական կարգով
Կոնգոյի ցեղասպանություն

**Կոնգոյի ցեղասպանություն**, մարդկության դեմ կատարված հանցագործություն, որը իրականացվել է Կոնգոյում Բելգիայի թագավոր Լեոպոլդ II-ի հրահանգով 1884-1908 թվականներին։

1865 թվականին Բելգիան սահմանադրական միապետություն էր, երկիրը ղեկավարում էր խորհրդարանը։ Լեոպոլդը թագադրվելուց հետո սկսեց կապ հաստատել Բելգիայի գաղութային իշխանության հետ՝ փորձելով խորհրդարանին համոզել ակտիվորեն ուսումնասիրել Աֆրիկայի և Ասիայի հողերը։ Սակայն խորհրդարանը անտարբերության մատնեց թագավորի հորդորը, բայց նա որոշեց ամեն գնով այնտեղ հաստատել իր գաղութատիրական տերությունը։

## Լեոպոլդի գործունեությունը
1876 թվականին Բրյուսելում կայացած միջազգային համաժողովում որոշվեց ստեղծել բարեգործական ընկերություն Կոնգոյի բնակչությանը օգնելու համար, որի ղեկավարը պետք է լիներ Լեոպոլդը։ Տվյալ կազմակերպության հիմնական խնդիրն էր պայքարել Կոնգոյում կատարվող ստրկավաճառության դեմ։ Արդյունքը եղավ «Միջազգային Աֆրիկական ասոցիացիա»։ Լեոպոլդը, մի շարք բարեգործություններ կատարելով, ամրապնդեց իր անունը որպես բարերար և Աֆրիկացիների բարեկամ։

1884-1885 թվականներին Լեոպոլդը Բելգայում հրավիրում է եվրապական պետությունների խորհրդաժողով, որպեսզի քննարկեն Կենտրանական Աֆրիկայի տարածքների բաժանումը։ Շնորհիվ հմուտ ինտրիգների Լեոպոլդին հաջողվում է ստանալ հող 2, 3 մլն․ քառակուսի հող Կոնգոյի հարավային ափին և այնտեղ հիմնել «Կոնգոյի ազատ պետությունը»։ Ըստ Բեռլինի պայմանագրի՝ նա պարտավորվել է ստեղծել բարեկեցություն տեղական բնակչության համար, բարելավվել բարոյական և նյութական պայմանները բնակչության կյանքում, պայքարել ստրուկների առևտրի դեմ, խթանել աշխատանքը և խթանել ազատ առևտուրը տարածաշրջանում։

Թագավորի նոր ունեցվածքը 76 անգամ ավելի մեծ էր, քան Բելգիայում։ Կոնգոյի միլիոնավոր բնակչությանը վերահսկողության տակ պահելու համար օգտագործվում էր այսպես կոչված «Սոցիալական ուժեր» ()՝ մասնավոր բանակ, այն պատվիրվել էր եվրոպական աշխատակիցների կողմից։

## Հետևանքներ
Լեոպոլդի հարստության հիմքը դարձել էր բնական կաուչուկի և փղոսկրի արտահանումը։ Աշխատանքային պայմանները անտանելի էին։ Հարյուր հազարավոր մարդիկ մահացան սովից և համաճարակներից։ Հաճախ, որպեսզի ստիպի տեղացիներին աշխատել, կանանց պատանդ էր վերցրել և կալանքի ժամանակ կտտանքների ենթարկել։

Սպանվածների դիերը տեսնելով՝ շատերը խեղաթյուրվում էին։ «Սոցիալական ուժերը» հակախռովարարության գործողությունների համար բերում էին կտրված ձեռքեր զոհվածների։ Հետագայում կատարվեցին լուսանկարներ ավերված գյուղերի և այլանդակված աֆրիկացիների, այդ թվում `կանանց և երեխաների, որոնք ցուցադրվել են աշխարհում, որոնք ունեցել են մեծ ազդեցություն հասարակական կարծիքի ձևավորման և արտահայտման համար, որը գտնվում ճնշման տակ 1908 թվականին, Թագավորը ստիպված է եղել վաճառել իր ունեցվածքը, ինչպես նար Բելգիայի իր կալվածքները։

Ճշգրիտ զոհերի թիվը Կոնգոյի հայտնի չէ, սակայն փորձագետները համաձայն են, որ 20 տարվա ընթացքում բնակչությունը Կոնգոյի կրճատվել էր։ Թվերը տատանվում է երեք տասնյակ մինչև բնակչության ուղիղ կեսը։

Մինչև այսօր չի ճանաչվել Կոնգոյի ցեղասպանությունը, այն նույնիսկ չի պիտակվել որպես ցեղասպանություն թեև պատմաբանները ունեին բազմաթիվ ապացույցներ։

Կատեգորիա:Ցեղասպանություն
Փիշմանիե

**Փիշմանիե** (), թուրքական խոհանոցի աղանդեր, որը հանդիպում է նաև պարսկական, չինական և կորեական խոհանոցներում։ Այն իրենից ներկայացնում է բարակ թելերի կծիկ, որը բաղկացած է յուղի մեջ բոված ալյուրից ու շաքարից, ինչպես նաև որոշ համային բնական հավելումներից՝ խնկենի, գետնանուշ, քնջութ, վանիլին և այլն։ Որպես այդպիսին այն հալվայի և շաքարե բամբակի միջև գտնվող քաղցրավենիք է։ Արտաքին տեսքը հիշեցնում է թելի կծիկ և ունի խիստ արտահայտված քաղցր համ։

## Թուրքական խոհանոց
Թուրքիայում պատմականորեն փիշմանիեն պատրաստել են տնային պայմաններում, սակայն այսօր այդ ավանդույթը շատ հազվադեպ է պահպանվել։ Հիմնականում այս քաղցրավենիքը Թուրքիայում այսօր պատրաստում են գործարանային եղանակով։

Փիշմանիեի պատրաստման առաջին հիշատակությունը հանդիպում է բժիշկ Սերվանի գրքում դեռևս 1430-ական թվականներին։

## Պարսկական խոհանոց
Իրանում փիշմանիեի նմանօրինակ քաղցրավենիքը կոչվում է **փաշմակ** և առաջին անգամ հիշատակվել է բանաստեղծ Աբու Իսհակի ստեղծագործություններում։ «Փաշմակ» բառն առաջացել է պարսկերեն «փաշմ» տերմինից, որը նշանակում է բուրդ։ Պարսկական փիշմանիեի հայրենիքը համարվում է Յազդ քաղաքը։ Կա ևս մեկ վարկած, որ նույն անվանումով քաղցրավենիք ծագել է Եգիպտոսում (ղպտիների մոտ) որպես աղանդեր։

## Չինական խոհանոց
Չինաստանում այս քաղցրավենիքը կոչվում է «**Վիշապի մորուք**»։ Չինական խոհանոցից այս աղանդերը չինական սփյուռքի հետ տարածվել է Արևելյան Ասիայում, ինչպես նաև Կանադա և ԱՄՆ։

Դասական «վիշապի մորուքը» պատրաստում են եգիպտացորենի օշարակից, բրնձի ալյուրից, գետնանուշից, քնջութի և կոկոսի քերուքից։ Արտաքին տեսքով այնքան էլ չի տարբերվում փիշմանիեից և փաշմակից։ Ի տարբերություն առաջինի, վիշապի մորուքի մեջ լրացուցիչ կերպով լցոնում են քաղցր միջուկ։

Չինաստանում «վիշապի մորուքը» ասոցացվում է արիստոկրատիայի հետ, ինչպես նաև մշակութային հեղափոխության գալուստով։

Կորեական խոհանոցում այս քաղցրավենիքը կոչվում է կկուլտարաե *([[:en:en:Kkultarae|w:en:Kkultarae]]*):

## Ծանոթագրություններ

Կատեգորիա:Թուրքական խոհանոց
Կատեգորիա:Իրանական խոհանոց
Կատեգորիա:Չինական խոհանոց
Կատեգորիա:Կորեական խոհանոց
Կատեգորիա:Աղանդեր
Կատեգորիա:Թուրքերեն բառեր և արտահայտություններ
Կատեգորիա:Հրուշակեղեն
Կատեգորիա:Քաղցրավենիք
Հաշվապահական գրքեր

**Հաշվապահական գրքերն** են․
* Գլխավոր հաշվապահական գիրք
* Դեբիտորական պարտքերի գիրք
* Կրեդիտորական պարտքերի գիրք
* Դրամական միջոցների գիրք

### Գլխավոր հաշվապահական գիրք
Գլխավոր հաշվապահական գիրքը ներառում է բոլոր հաշիվների հանրագումարները։ Այդ հաշիվները պարունակում են բոլոր մնացորդները, որոնք անհրաժեշտ են ֆինանսական հաշվետվությունները պատրաստելու համար, այսինքն ակտիվների, պարտավորությունները, եկամուտների և ծախսերի հաշիվները։Գլխավոր գիրքը, սովորաբար, գտնվում է գլխավոր հաշվապահի հսկողության տակ, իսկ նա ժամանակ չունի ամեն օր մեծ քանակությամբ գործառնությունները գրանցում կատարելու համար։ Օգտագործելով հաշվապահական գրքերը հնարավոր է բացառել մանրամասն աշխատանքը գլխավոր գրքից՝ ներառելով այլ գրքերի մեջ և հանձնարարելով կրտսեր անձնակազմին։
Որոշակի գործառնություններ կարող են պահվել գաղտնի, այսինքն՝ գլխավոր հաշվապահական գրքի մատչելիությունը կարելի է սահմանափակել։ Հաշվապահական գրանցումների համակարգչայնացումը կարող է իրականացվել մասնակիորեն։

### Դեբիտորական պարտքերի գիրք
Դեբիտորական պարտքերի գիրքը արտացոլում է գնորդների դեբիտորական պարտքերը ապառիկ վաճառքի գծով։

### Կրեդիտորական պարտքերի գիրք
Կրեդիտորական պարտքերի գիրքը արտացոլում է մատակարարների կրեդիտորական պարտքերը ապառիկ գնումների գծով։

### Դրամական միջոցների գիրք
Դրամական միջոցների գիրքը արտացոլում է կանխիկ դրամով և չեկերով կատարված բոլոր գործառնությունները։
Դրամարկղի գիրքը նախատեսված է կազմակերպության կողմից զանազան մանր վճարումներ իրականացնելու համար, օրինակ, գրասենյակային ծախսեր, տրանսպորտային ծախսեր  այլն։ Այն իրականացնելու լավագույն տարբերակը առհաշիվ գումարների համակարգն է։
:*1ին քայլ․* Որպես առաջին քայլ պետք է որոշել մանր, զանազան կանխիկ վճարումներն իրականացնելու համար անհրաժեշտ դրամական միջոցների գումարը, որը կոչվում է «կանխիկ դրամի ֆոնդ» և այդ գումարով դուրս գրել չեկ։ Դա իրականացվում է դրամական միջոցների վճարման գրքի միջոցով՝ դեբետագրելով դրամարկղը և կրեդիտսգրելով բանկային հաշիվը։
:*2րդ քայլ․* Երբ գանձապահը վճարում է գումարը, նա գրանցում է դա դրամարկղի գրքում, ինչը կրկնակի գրանցման մաս չի կազմում։
:*3րդ քայլ․* Երբ դրամարկղում կանխիկ դրամը  հասնում է նվազագույնի, դուրս է գրվում չեկ՝ անհրաժեշտ գումարով, որպեսզի այն լրացվի մինչև «կանխիկ դրամի ֆոնդի» գումար։ Այս փուլում գանձապահը վաուչերները ներկայացնում է չեկ ստուգող անձին։
Ցանկացած փուլում կանխիկ դրամի ֆոնդը պետք է հավասար լինի դրամարկղում փաստացի առկա կանխիկ դրամի և վերջին համալրումից հետո կատարված վճարումները հաստատող վաուչերների գումարին։

## Գրականություն
*Թաթուլ Մովսիսյան* Հաշվապահական Հաշվառում  2015թ.

Կատեգորիա:Հաշվապահական հաշվառում
Կատեգորիա:Հաշվապահություն